Quique Sánchez Flores

Enrique "Quique" Sánchez Flores (s. 2. helmikuuta 1965 Madrid, Espanja) on espanjalainen jalkapallovalmentaja ja entinen pelaaja.

 Pelaajaura 

Pelaajaurallaan puolustajana toiminut Sánchez Flores edusti Valenciaa, Real Madridia ja Real Zaragozaa. Real Madridissa hän oli voittamassa Espanjan pääsarjamestaruutta kaudella 1994–1995.LFP: Ficha del jugador (Luettu 29. lokakuuta 2007) Hän pelasi myös Espanjan maajoukkueessa ja osallistui vuoden 1990 MM-kilpailuihin Italiassa.Fútbol en la Red: Jugadores de la Selección  (Luettu 29. lokakuuta 2007)

 Meriitit pelaajana 

 Espanjan mestaruus: 1995

 Valmentajaura 

Valmentajauransa Sánchez Flores aloitti Real Madridin juniorijoukkueissa, josta hän siirtyi vastikään ensimmäistä kertaa historiassaan pääsarjatasolle nousseen Getafen päävalmentajaksi kaudeksi 2004–2005. Sánchez Flores luotsasi tulokkaat sarjan sijalle 13, joka vakuutti hänen entisen seuransa Valencian ja kesällä 2005 hänet nimitettiin seuran edustusjoukkueen päävalmentajaksi.LFP: Entrenadores (Luettu 29. lokakuuta 2007)

Sánchez Flores johti joukkueen kahdesti Mestarien liigaan, mutta pesti päättyi erottamiseen  29. lokakuuta 2007 kesken kolmannen kauden. Edellisenä iltana Valencia oli hävinnyt Sevillalle 3–0 Espanjan pääsarjassa ja aiemmin samalla viikolla kärsinyt Mestarien liigassa 2–0-vierastappion norjalaiselle Rosenborgille.Uefa: Valencia part with Sánchez Flores (Luettu 29. lokakuuta 2007)

Toukokuussa 2008 SL Benfica ilmoitti palkanneensa Sánchez Floresin seuran uudeksi päävalmentajaksi.Benfica pestasi entisen Valencia-luotsin Sánchez Flores ei onnistunut palauttamaan Benficaa mestaruuskantaan, vaan joukkue jäi kolmanneksi häviten Portolle 11 pistettä. Kauden jälkeen seura ja Sánchez Flores purkivat sopimuksensa.Flores quitte Benfica 

Lokakuussa 2009 Sánchez Flores palasi valmennustehtäviin, kun Primera Divisiónissa kriisiin ajautunut Atlético Madrid ilmoitti hänen olevan seuran uusi päävalmentaja.Quique Flores será presentado el lunes como nuevo técnico del Atlético de Madrid Floresin johdolla Atlético paransi huomattavasti peliotteitaan ja nousi pois La Ligan putoamiskamppailusta. Eurooppa-liigassa Flores johdatti Atléticon aina finaaliin saakka, jossa se kukisti Fulhamin jatkoajalla 2–1 ja voitti historian ensimmäisen Eurooppa-liigan mestaruuden.Forlan pilasi Fulhamin tuhkimotarinan – katso dramaattinen ratkaisu Floresilla oli mahdollisuus täydentää palkintokaappia vielä Copa del Reyn finaalissa, jossa Atlético kohtasi Sevillan. Andalusialaisseura oli kuitenkin vahvempi maalein 2–0.Sevilla huipensi kautensa cup-mestaruuteen Kauden jälkeen Sánchez Flores allekirjoitti vuoden jatkosopimuksen Atléticon kanssa.Sanchez Flores bleibt Colchoneros treu Keväällä 2011 hän ilmoitti jättävänsä Atléticon kauden 2010–2011 jälkeen.Atletico Madrid coach Quique Sanchez Flores to leave at the end of the season

Syyskuussa 2011 Sánchez Flores kertoi Internazionalen olleen yhteydessä hänen agenttiinsa mahdollisesta valmentajan pestistä. Espanjalainen myönsi kiinnostuksensa, vaikka seurassa pelasikin hänen kanssaan jo Atléticossa riitoihin ajautunut Diego Forlán.'If Inter call me, of course I will go' - Former Atletico Madrid boss Quique Flores reveals approach from Italian titans

Marraskuussa 2011 Sánchez Flores palasi valmennustehtäviin arabiemiraattilaisen Al-Ahly Dubain päävalmentajaksi.Hasek remercié  Sánchez Floresin johdolla Al-Ahly voitti Arabiemiraattien liigacupin 2012 ja President's Cupin 2013. Hän jätti seuran kesällä 2013. Flores leaves Al Ahli Syyskuun lopulla 2013 Sánchez Flores palasi Arabiemiraatteihin Al Ainin päävalmentajaksi.Quique Sanchez Flores up for the challenge at Al Ain Tulokset seuran peräsimessä jäivät odotuksia heikommiksi ja pitkän spekuloinnin jälkeen Al Ain erotti Sánchez Floresin maaliskuussa 2014.Quique Sanchez Flores out at Al Ain

5. tammikuuta 2015 Sánchez Flores siirtyi madridilaisseura Getafen päävalmentajaksi, jonka peräsimessä hän toimi viimeksi vuosina 2004–2005.Quique Sánchez Flores: "No me lo tuve que pensar mucho" Marca. Viitattu 5.1.2015.  Hän kuitenkin erosi tehtävästä jo 26. helmikuuta 2015 vedoten henkilökohtaisiin syihin. Sánchez Flores ehti valmentaa joukkuetta vain vajaat kaksi kuukautta.Quique Sánchez Flores dimite como entrenador del Getafe Marca. Viitattu 27.2.2015. 

Kesäkuussa 2015 Sánchez Flores teki vuoden sopimuksen Englannin Valioliigassa pelaavan Watfordin kanssa.Watford: Quique Sanchez Flores replaces Slavisa Jokanovic BBC. Viitattu 23.3.2016.  Sánchez Floresin johdolla Watford pelasi vahvan syyskauden Valioliigassa voittaen muun muassa Liverpoolin 3–0. Joulukuussa Sánchez Flores valittiin Valioliigan kuukauden valmentajaksi ensimmäisenä Watford-valmentajana.Ighalo and Flores claim Barclays awards for December  Premier League. Viitattu 13.5.2016.  Kevätkaudella peliesitykset eivät olleet aivan yhtä vahvoja, mutta espanjalainen luotsasi seuran FA Cupin välieriin. Hänen johdollaan seura säilytti myös sarjapaikkansa Valioliigassa ja näin Sánchez Floresista tuli ensimmäinen valmentaja, jonka johdolla Watford on säilynyt liigassa toisella perättäisellä kaudellaan. Hyvistä tuloksista huolimatta Sánchez Flores jätti seuran kauden 2015/16 jälkeen.Sanchez Flores to leave Watford at end of season  Premier League. Viitattu 13.5.2016.  Taustalla olivat hänen ja seurajohdon eriävät näkemykset kauden menestyksestä ja seuran tulevaisuudesta. Esimerkiksi West Hamin päävalmentaja Slaven Bilić piti Watfordin päätöstä typeränä.Walter Mazzarri on brink of Watford job after Quique Sanchez-Flores exit confirmed Mirror. Viitattu 13.5.2016. 

Kesäkuussa 2016 Sánchez Flores allekirjoitti kolmivuotisen sopimuksen RCD Espanyolin kanssa.Quique Sánchez Flores, nou entrenador del RCD Espanyol RCD Espanyol. Viitattu 10.6.2016.  Kaudella 2016/17 Sánchez Flores johdatti barcelonalaisseuran La Ligassa kahdeksanneksi, mikä oli seuran paras sijoitus kuuteen vuoteen. Kaudella 2017/18 tulokset olivat heikompia ja Espanyol valui kauden aikana taistelemaan sarjapaikastaan europelisijoitusten sijaan. Lopulta Espanyolin seurajohto erotti Sánchez Floresin 20. huhtikuuta 2018, kun joukkue oli ajautunut viiden ottelun voitottomaan putkeen.Espanyol sack manager Quique Sanchez Flores after bad run ESPN. Viitattu 14.5.2018. 

Joulukuun lopussa 2018 Sánchez Flores allekirjoitti sopimuksen Kiinan Superliigan Shanghai Greenlandin kanssa.Shanghai Shenhua announce Quique Sanchez Flores as new manager ESPN. Viitattu 27.1.2019.  Shanghai Greenlandin menestys Sánchez Floresin alaisuudessa jäi vaisuksi ja espanjalainen jätti putoamiskamppailuun juuttuneen seuran heinäkuun alussa 2019.Ex-Watford boss Quique Sanchez Flores leaves Shanghai Shenhua Sky Sports. Viitattu 7.8.2019. 

Syyskuun alussa 2019 Sánchez Flores palasi Englannin Valioliigan heikosti aloittaneen Watfordin päävalmentajaksi.New Head Coach: Sánchez Flores Appointed  Watford FC. Viitattu 9.9.2019.  Hän sai potkut saman vuoden joulukuun alussa.

Lokakuussa 2021 Sánchez Flores palasi kolmannen kerran Getafen päävalmentajaksi. Hän nosti seuran turvaan putoamisuhan alta ja joukkue sijoittui lopulta kauden päätteeksi sijalle 15. Kaudella 2022/23 Getafe vajosi myös Sánchez Floresin alaisuudessa putoamiskamppailuun ja lopulta seurajohto erotti hänet huhtikuun lopulla 2023, kun kautta oli jäljellä seitsemän kierrosta.

Joulukuussa 2023 Sánchez Floresista tuli La Ligan häntäpäähän juttuneen Sevillan päävalmentaja kesään 2025 ulottuvalla sopimuksella. Sevilla sijoittui Sánchez Floresin alaisuudessa La Ligassa  kaudella 2023–2024 lopulta sijalle 14. Toukokuussa 2024 Sevilla ilmoitti, ettei Sánchez Flores jatka seuran päävalmentajana enää seuraavalla kaudella.

 Meriitit valmentajana 

 Portugalin cup: 2009
 Eurooppa-liiga: 2010
 Copa del Rey
Hopeaa: 2010
 UAE League Cup: 2012
 UAE President's Cup: 2013

 Muuta 

Sánchez Floresin isä on vuonna 2013 kuollut jalkapalloilija Isidro Sánchez García-Figueras.Quique Sánchez Flores se despide de su padre el también futbolista Isidro Sánchez García-Figueras Europapress. Viitattu 23.3.2016. Laulaja ja näyttelijä Lola Flores oli hänen tätinsä ja jalkapallolegenda Alfredo Di Stéfano hänen kummisetänsä.Carmen Flores Las Provincias. Viitattu 23.3.2016.Watford’s Quique Flores flourishing with a little inspiration from Di Stéfano The Guardian. Viitattu 23.3.2016.

 Lähteet 

 Aiheesta muualla 
 Quique Sánchez Floresin pelaajauran tilastot BDFutbol-sivustolla 
 Quique Sánchez Floresin valmentajauran tilastot BDFutbol-sivustolla 

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1965 syntyneet
Luokka:Elävät henkilöt